'Yan uwa Musulmi na iya shiga zabe a Masar - BBC News Hausa
'Yan uwa Musulmi na iya shiga zabe a Masar
24 Janairu 2014
http://www.bbc.com/hausa/news/2014/01/140124_masar_zabe
Image caption 'Yan uwa musulmi a Masar sun soki ikirarin Firaministan kasar
Pirai ministan rikon kwarya na Masar ya shaida wa BBC cewa magoya bayan haramtacciyyar kungiyar 'yan uwa Musulmi za su iya shiga wani bangare na zaben da za a gudanar a kasar; matukar za su tabbatar da zaman lafiya.
Ya ce "Muna marhabin da dan kungiyar 'yan uwa musulmi in ya amince da sabon kundin tsarin mulkin, ya kuma ki amincewa da tashin hankali, ya amince da gwamnatin da babu addini a cikinta, ba hada addini da siyasa."
Hazeem Beblawi ya ce kuri'ar raba gardama da aka kada a watan da ya gabata game da sabon kundin tsarin mulkin kasar wani mataki ne na ciyar da dimokradiyya gaba, kuma hakan sharar fage ne ga zabukan shugaban kasa da 'yan majalisu watanni shida nan gaba.
Sai dai 'yan kungiyar 'yan uwa Musulmi wadda ba a dade da ayyana ta a matsayin kungiyar 'yan ta'adda ba na musanta zargin tada hankalin da ake mu su.
An kashe 'yan sanda biyar a Egypt
23 Janairu 2014
Za'a fara sabuwar shari'ar Morsi a Egypt
Ana ci gaba da kidaya kuri'u a Masar